**Takstkatalog for ressourcekostpriser 2016**

På AU bliver kostpriser brugt til fordeling af lønomkostninger. I kostprisen indgår løbende løndele (den del af den ansattes løn som er tilbagevendende hver måned), samt ekstraudgifter til ferieafregning ved fratrædelser og den særlige feriegodtgørelse. Enkeltstående lønudbetalinger (eksempelvis overarbejde og engangstillæg) samt ekstraudgifter ved barsel og sygdom indgår ikke i kostprisberegningen.

Kostpriserne i takstkataloget er omregnet til månedslønninger på baggrund af 1924 timenormen.



Kolonnerne Lav og Høj viser 1.kvartil og 3. kvartil for stillingstypen, mens Middel er den gennemsnitlige månedsløn. Den lave sats anvendes eksempelvis, når man har tænkt sig at aflønne en nyuddannet person. Derimod anvendes den høje sats, når man skal aflønne en person med høj anciennitet. I tilfælde hvor man ikke er klar over, hvilken person der skal ansættes, er middelværdien det bedste bud.

Der er lavet en særskilt beregning for Lønnet PhD på Klinisk Medicin, idet disse erfaringsmæssigt er dyrere end på resten af AU.

Vi anbefaler, at man opregulerer lønningerne med 2 procent årligt ved ansøgninger om eksterne midler for at tage højde for fremtidige lønstigninger i budgettet.

Hvis man bruger kostpriser på navngivne forskere fra Navision, skal man være opmærksom på, at deres kostpriser allerede er opreguleret efter følgende satser for kommende år.

|  |  |
| --- | --- |
| **01-04-17** | **1,7 %** |
| **01-12-17** | **1,5 %** |
| **01-04-18** | **1,5 %** |
| **01-04-19** | **1,5 %** |
| **01-04-20** | **1,5 %** |

En mere udførlig gennemgang af kostpriser kan findes her: <http://medarbejdere.au.dk/administration/oekonomi/skal-flyttes-til-medarbejderportal/oekonomimanual/beregning-af-kostpriser/>

Eksempel på beregning af kostpriser:

<http://medarbejdere.au.dk/fileadmin/www.medarbejdere.au.dk/oekonomi_bygninger/OEkonomimanual/Beregning_af_kostpriser/Eksempel_paa_beregning_af_kostpris_for_ressource.pdf>